Tracy Letts "Augustikuu"  Lavastaja: Priit Pedajas  Draamateater        Teade pereisa kadumisest toob kokku  perekonna, kes erinevatel põhjustel on põgenenud kodust, koos oma probleemide ja saladustega. Kuna pingeline õhkkond ei salli saladusi, hakkavad need peagi lekkima nagu jääpurikad kevadpäikese saabumisega. Saladustele keerab aga vinti peale võimukas pereema, kes on küll valdava osa ajast ravimitest pilves, kuid siiski piisavalt taibukas, et mõista, mis tema tütarde elus tegelikult toimub.    Ma pean jätkuvalt tunnistama, et hoolimata Ita Everi märkimisväärsest vanusest, võib teda endiselt rahumeeli  nimetada teatrilava kuningannaks. Tema rollid on alati nii tõetruud, et vaatajal pole teha midagi muud, kui nautida vaatemängu. Mis mulle selle etenduse puhul eriti meeldis, oli tõe rääkimine. Kui keegi üritas asjade ilustamiseks kasutada valget valet, kisuti tõde halastamatult alasti ja räägiti asjadest täpselt nii nagu nad tegelikult on. Taaskord väga hea lavastus Draamateatri poolt ning soovitan soojalt.